TRISPALVĖS SPALVŲ ANALIZĖ ŠIUOLAIKINĖJE FOTOGRAFIJOJE.
Vilniaus miesto erdvės (Senamiestis, Gedimino prospektas, Bernardinų sodas, Katedros aikštė). Pasirinkta Vilniaus miesto rajono miela lokacija.
Pamokos tipas: Tyrinėjimo ir kūrybos pamoka
Metodai: Stebėjimas, diskusija, analizė, fotografijos kūrimas, refleksija
Priemonės: PowerPoint pristatymas, projektorius, mobilusis telefonas / planšetė su kamera, kompiuteris, užrašų lapai, žemėlapis.

Anotacija.
Pamokos metu mokiniai gilins žinias apie Lietuvos valstybingumo simbolius – vėliavą, herbą ir Vytį – bei aptars jų reikšmę tautos istorijoje ir kultūroje. Analizuodami šiuolaikinės fotografijos ir vizualaus meno pavyzdžius, mokiniai nagrinės, kaip šie simboliai gali būti interpretuojami šiuolaikiniame mene, išlaikant jų vertybinę prasmę.
Praktinėje dalyje mokiniai, tyrinėdami Vilniaus miesto aplinką, kurs meninę fotografiją arba koliažą, interpretuojantį Lietuvos trispalvės spalvų simboliką (geltona – šviesa, žalia – gamta, raudona – drąsa). Pamoka skatina pilietinį sąmoningumą, estetinį mąstymą, kultūrinį jautrumą ir gebėjimą išreikšti tautinę tapatybę per šiuolaikinio meno kalbą.
TIKSLAI.
    Ugdyti mokinių pilietinę sąmoningumą ir stiprinti tautinę tapatybę per meno raiškos veiklas.
  Fiksuoti nuotraukose akimirkas, kuriose matomos Lietuvos trispalvės spalvos.
  Skatinti mokinių kūrybiškumą, estetinį suvokimą ir gebėjimą reflektuoti vizualinę kultūrą.

UŽDAVINIAI:
-  Paaiškinti Lietuvos valstybingumo simbolių (vėliavos, herbo, Vyčio) reikšmę istorijoje ir kultūroje.
-  Analizuoti šių simbolių interpretacijas šiuolaikinėje fotografijoje ir vizualiniame mene.
-  Kūrybiškai interpretuoti trispalvės spalvų simboliką miesto aplinkoje.
- Sukurti meninę kompoziciją – fotografiją ar koliažą, atspindinčią valstybingumo idėją.
-   Argumentuotai pristatyti savo kūrinį ir paaiškinti meninę mintį.

Dailės žanrų (peizažo, portreto, siužetinio paveikslo, koliažo) taikymo galimybes tautinių idėjų perteikimui.
 Diskusija:
· Kaip šiuolaikinis menas gali kalbėti apie tautiškumą?
· Ką mums reiškia trispalvė šiandien?

Užduotis:
Sukurk meninę fotografiją arba koliažą, interpretuojančią Lietuvos trispalvės spalvų simboliką Vilniaus miesto aplinkoje.
„Vilniaus alsavimas“ – žalios medžių viršūnės, geltonas šviesos blyksnis ir raudonas tilto turėklas susilieja į miesto trispalvę.

SUP pritaikymo idėjos
Pamoka tinkama SUP mokiniams, nes:
· fotografija leidžia išreikšti mintį vizualiai, be sudėtingo žodinio aiškinimo,
· galima taikyti alternatyvius formatų pasirinkimus: koliažas, spalvų paieška, linijų piešiniai, simbolių atpažinimas,
· mokiniai gali dirbti poromis ar mažomis grupėmis,
· gali būti naudojami piktogramų rinkiniai, spalvų kortelės, sensorinės užduotys,
· refleksijai gali būti naudojama trumpo atsakymo skalė, emocijų lipdukai, fotografijų poravimas.
1. Įvadas (miesto erdvėje)
Trumpa diskusija: kaip menas gali kalbėti apie tautiškumą? Ką mums reiškia trispalvė šiandien?
2. Stebėjimas ir analizė
Mokiniai tyrinėja pasirinktą Vilniaus vietą, stebi spalvas, formas, objektus, ieško trispalvės elementų ir valstybingumo ženklų.
3. Kūrybinė užduotis
Sukuria meninę nuotrauką arba koliažą, interpretuojantį trispalvės spalvų simboliką miesto aplinkoje.
4. Aptarimas
Mokiniai trumpai pristato pasirinktą vaizdą ir paaiškina, kokią mintį ar emociją siekė perteikti.
5. Refleksija
Klausimai:
· Kur miesto erdvėje labiausiai pajutote tautiškumą?
· Kuri spalva jums „kalbėjo“ garsiausiai?
· Ar šiuolaikinė fotografija gali būti tautiškumo forma?

